  Майя Бывальцева Сыӵе йылпумъянэ Россиысь Пенси фондлэн Удмурт Элькунъя ёзэтаз ужасьёс анай капиталлы вазиськисьёс пӧлын юалляськон ортчытӥзы. Озьы тодмо луиз, улосвылысь тросэз семьяос коньдонзэс выль улон инты басьтыны быдто. Со сярысь ужъюртлэн пресс-службаез ивортэ. Нимысьтыз юалляськонэ быдэс элькунысь 273 семья пыриськиз. Ваньзылы одӥг юан сётэмын вал – марлы кутоды анай капиталэз. Тросэз – 214 семья – веразы, коньдонэз выль улон инты басьтыны быгатозы шуыса Россиысь Пенси фондлэн Удмурт Элькунъя ёзэтэзлэн пресс-службаез53-ез семья уг тоды на, кытчы анай капиталзэ кутоз. 14-ез семья толэзьлы быдэ 9 сюрс 302 манетэн басьтыны мылкыд кариз. Эшшо сизьымез нылпиоссэс дышетыны сётозы. Юалляськонын басьтэм лыдпусъёс анай капитал сярысь программа быдэсъяськыны кутскем дырысен 12 ар ӵоже нуиськись статистикаен тупало. Удмуртиын 95 процентэз семьяос коньдонэз улон инты басьтыны яке пуктыны кутӥзы. 5 процентэз нылпиоссэ дышетыны быдтӥзы. Удмуртиын анай капиталлы эрикрадзы 119 сюрслэсь трос семьяослэн вань. 102 сюрслэсь уноез коньдонзэс уже кутӥзы ни Тодэ вайытом, Удмуртиын куинь аресозь нылпиен пукись 3 сюрслэсь трос анайёсты выль ӧнерлы дышетозы, нош удмурт анай-атайёс понна «Аныкай» удмурт медиашкола ужаны кутске.    Тегъёс: Мерлык Ижкар Удмуртия анайкапитал семья Пенсифонд коньдон  